CELEX: 32005D0381
Language: hr
Date: 2005-05-04 00:00:00
Title: 2005/381/EZ: Odluka Komisije od 4. svibnja 2005. o uspostavi upitnika za izvješćivanje o primjeni Direktive 2003/87/EZ Europskog parlamenta i Vijeća o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive 96/61/EZ (priopćena pod brojem dokumenta C(2005) 1359)  Tekst značajan za EGP

15/Sv. 29
            
            
               HR
            
            
               Službeni list Europske unije
            
            
               90
            
         32005D0381
   
               L 126/43
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 4. svibnja 2005.
   o uspostavi upitnika za izvješćivanje o primjeni Direktive 2003/87/EZ Europskog parlamenta i Vijeća o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive 96/61/EZ
   (priopćena pod brojem dokumenta C(2005) 1359)
   (Tekst značajan za EGP)
   (2005/381/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktiva 96/61/EZ (1), a posebno njezin članak 21. stavak 1.,
   budući da:
   
               (1)
            
            
               U odgovorima na upitnik koji će države članice koristiti za sastavljanje godišnjih izvješća o provedbi Direktive 2003/87/EZ treba nastojati iscrpno opisati način na koji, u smislu povezanosti mjera s provedbom Direktive 2003/87/EZ, države članice provode glavne mjere koje su utvrđene tom Direktivom kao i mjere utvrđene sljedećim instrumentima: Direktivom Vijeća 96/61/EZ od 24. rujna 1996. o integriranom sprečavanju i kontroli onečišćenja (2), Odlukom Komisije 2004/156/EZ od 29. siječnja 2004. o utvrđivanju smjernica za praćenje i izvješćivanje o emisijama stakleničkih plinova sukladno Direktivi 2003/87/EZ Europskog parlamenta i Vijeća (3), i Uredbom Komisije (EZ) br. 2216/2004 od 21. prosinca 2004. o standardiziranom i zaštićenom sustavu registara prema Direktivi 2003/87/EZ Europskog parlamenta i Vijeća, te Odluci br. 280/2004/EZ Europskog parlamenta i Vijeća (4). Upitnik je primjereno preispitati u redovitim vremenskim razmacima.
            
         
               (2)
            
            
               Prvo izvješće treba dostaviti do 30. lipnja 2005. Međutim, poželjno je imati jedno godišnje izvješće za cijelu prvu godinu funkcioniranja sustava. Tako prvim izvješćem treba obuhvatiti razdoblje od 1. siječnja 2005. do 30. travnja 2005., a drugim izvješćem, koje se podnosi do 30. lipnja 2006., treba obuhvatiti razdoblje od 1. siječnja 2005. do 31. prosinca 2005. Naknadna izvješća za prethodnu kalendarsku godinu od 1. siječnja do 31. prosinca Komisiji treba dostaviti do 30. lipnja svake godine.
            
         
               (3)
            
            
               Mjere predviđene ovom Odlukom u skladu su s mišljenjem koje je Odbor donio u skladu s člankom 6. Direktive Vijeća 91/692/EEZ od 23. prosinca 1991. o standardiziranju i racionaliziranju izvješća o provedbi određenih direktiva koje se odnose na okoliš (5).
            
         DONIJELA JE OVU ODLUKU:
   Članak 1.
   Upitnik utvrđen u Prilogu države članice koriste za sastavljanje godišnjeg izvješća koje se dostavlja Komisiji prema članku 21. stavku 1. Direktive 2003/87/EZ.
   Članak 2.
   Prvo izvješće, koje treba dostaviti do 30. lipnja 2005., obuhvaća četveromjesečno razdoblje od 1. siječnja 2005. do 30. travnja 2005.
   Naknadna izvješća, koja se Komisiji dostavljaju do 30. lipnja svake godine, obuhvaćaju prethodnu kalendarsku godinu od 1. siječnja do 31. prosinca počevši s kalendarskom godinom 2005.
   Članak 3.
   Ova je Odluka upućena državama članicama.
   
      Sastavljeno u Bruxellesu 4. svibnja 2005.
      
         
            Za Komisiju
         
         Stavros DIMAS
         
            Član Komisije
         
      
   
   
      (1)  SL L 275, 25.10.2003., str. 32. Direktiva kako je izmijenjena Direktivom 2004/101/EZ (SL L 338, 13.11.2004., str. 18.).
   
      (2)  SL L 257, 10.10.1996., str. 26. Direktiva kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).
   
      (3)  SL L 59, 26.2.2004., str. 1.
   
      (4)  SL L 386, 29.12.2004., str. 1.
   
      (5)  SL L 377, 31.12.1991., str. 48.
   PRILOG
   DIO 1.
   
      UPITNIK O PROVEDBI DIREKTIVE 2003/87/EZ
   
   1.   Podaci o instituciji koja podnosi izvješće:
   
   
               1.
            
            
               Ime osobe za kontakt:
            
         
               2.
            
            
               Službena funkcija osobe za kontakt:
            
         
               3.
            
            
               Naziv institucije i odjel:
            
         
               4.
            
            
               Adresa:
            
         
               5.
            
            
               Broj telefona za međunarodne pozive:
            
         
               6.
            
            
               Broj telefaksa za međunarodne poruke:
            
         
               7.
            
            
               E-mail adresa:
            
         2.   Nadležna tijela
   
   
      Odgovor na pitanje 2.1. treba dati u prvom izvješću i u naknadnim izvješćima ako je u tijeku izvještajnog razdoblja došlo do promjene:
   
   
               2.1.
            
            
               Navedite popis nadležnih tijela i njihove zadatke.
            
         3.   Dio koji se odnosi na djelatnosti i postrojenja
   
   
      Odgovor na pitanja 3.1. do 3.3. treba dati u prvom izvješću
       (1)
      svakog razdoblja trgovanja i u naknadnim izvješćima ako je u tijeku izvještajnog razdoblja došlo do promjena:
   
   
               3.1.
            
            
               Koliko postrojenja sudjeluje u izvršavanju svake od djelatnosti navedenih u Prilogu I. Direktivi 2003/87/EZ? Za svaku djelatnost navedite broj postrojenja koja su jednostrano uključena, ako takvih ima.
               
                  U odgovoru na ovo pitanje koristite Tablicu 1. dijela 2. ovog Priloga. Obratite pozornost i na mogućnost da isto postrojenje bude uključeno u djelatnosti pod različitim podrubrikama. Navedite sve relevantne djelatnosti (čak i kad to znači da se postrojenje računa nekoliko puta).
               
            
         
               3.2.
            
            
               Koliko postrojenja za izgaranje ima nazivnu ulaznu toplinsku snagu iznad 20 MW, ali ispod 50 MW? Koliki je ukupni ekvivalent CO2 koji su ta postrojenja emitirala u izvještajnom razdoblju?
            
         
               3.3.
            
            
               Koliko obuhvaćenih postrojenja emitira manje od 10 000 tona ekvivalenta CO2,10 000 do 25 000, 25 000 do 50 000, 50 000 do 500 000 ili više od 500 000 tona ekvivalenta CO2 godišnje? U postotku, kako se ukupne emisije obuhvaćene ovom Direktivom raspoređuju u navedene klase?
            
         
               3.4.
            
            
               Do kojih je promjena došlo tijekom izvještajnog razdoblja u usporedbi s tablicom nacionalnog plana dodjele iz nezavisnog dnevnika transakcija emisijskim jedinicama Zajednice (nova postrojenja, zatvaranja)?
               
                  U odgovoru na ovo pitanje koristite Tablicu 2. dijela 2. ovog Priloga.
               
            
         
               3.5.
            
            
               Je li nadležno tijelo tijekom izvještajnog razdoblja primilo zahtjev(e) od operatera postrojenja koji svoje emisije žele udružiti u skladu s člankom 28. Direktive 2003/87/EZ? Ako da, na koju se djelatnost iz Priloga I. takav zahtjev odnosi?
               
                  Informacije dostavljene u odgovoru na ovo pitanje neće se objavljivati.
               
            
         
               3.6.
            
            
               Ima li i drugih relevantnih informacija koje se odnose na postrojenja i djelatnosti u vašoj zemlji? Ako da, navedite ih.
            
         4.   Izdavanje dozvola za postrojenja
   
   
      Odgovore na pitanja 4.1. do 4.4. treba dati u prvom izvješću i u naknadnim izvješćima ako je u tijeku izvještajnog razdoblja došlo do promjena:
   
   
               4.1.
            
            
               Koje su mjere poduzete kako bi se osiguralo da operateri postrojenja zadovoljavaju zahtjeve iz svojih dozvola za emisije stakleničkih plinova?
            
         
               4.2.
            
            
               Kako se nacionalnim pravom osigurava da uvjeti i postupak za izdavanje dozvole budu u potpunosti usklađeni kad postoji nekoliko nadležnih tijela? Kako se koordinacija odvija u praksi?
            
         
               4.3.
            
            
               Koje su mjere poduzete kako bi se osiguralo da su, kad se u postrojenjima izvršavaju djelatnosti koje su uključene u Prilog I. Direktivi 96/61/EZ, uvjeti i postupci izdavanja dozvole za emisiju stakleničkih plinova usklađeni s onima koji se za dozvolu utvrđuju tom Direktivom. Jesu li zahtjevi utvrđeni u člancima 5., 6. i 7. Direktive 2003/87/EZ integrirani u postupke koji se utvrđuju Direktivom 96/61/EZ? Ako da, na koji način je ta integracija izvršena?
            
         
               4.4.
            
            
               Kakve su zakonodavne odredbe, postupci i praksa o ažuriranju uvjeta dozvole od strane nadležnog tijela prema članku 7. Direktive 2003/87/EZ?
            
         
               4.5.
            
            
               Koliko je dozvola ažurirano tijekom izvještajnog razdoblja zbog promjene u načinu rada ili zbog proširenja postrojenja koje su proveli operateri postrojenja u skladu s člankom 7. Direktive 2003/87/EZ? Navedite koliko je dozvola ažurirano za svaku kategoriju (povećanje kapaciteta, smanjenje kapaciteta, promjena tehnološkog postupka itd.).
            
         
               4.6.
            
            
               Ima li i drugih relevantnih informacija koje se odnose na izdavanje dozvola za postrojenja u vašoj zemlji? Ako da, navedite ih.
            
         5.   Primjena smjernica za praćenje i izvješćivanje
   
   
      Kod prvog izvješća, informacije za potpune odgovore na pitanja 5.1. do 5.7. možda neće biti dostupne. Na ta pitanja u prvom izvješću navedite što je moguće potpunije odgovore.
   
   
               5.1.
            
            
               Koji su pristupi i metode korištene u praćenju emisija iz postrojenja (usp. Odluku 2004/156/EZ o utvrđivanju smjernica za praćenje i izvješćivanje o emisijama stakleničkih plinova)?
               
                  Za odgovore na ova pitanja koristite Tablicu 3. dijela 2. ovog Priloga. Informacije koje se traže u Tablici 3. treba navesti samo za postrojenja za koja se u godišnjim izvješćima navode emisije iznad 500 000 tona CO2 godišnje.
               
            
         
               5.2.
            
            
               Ako minimalne razine navedene u Tablici 1. odjeljka 4.2.2.1.4. Priloga I. Odluci 2004/156/EZ nisu tehnički izvedive, za svako takvo postrojenje navedite opseg emisije, djelatnost, kategoriju razine (podatke o djelatnosti, neto kaloričnu vrijednost, faktor emisije, faktor oksidacije ili faktor konverzije) i metodu praćenja/razinu dogovorenu u dozvoli.
               
                  Za odgovor na ovo pitanje koristite stupce A do I u Tablici 3. dijela 2. ovog Priloga. Informacije koje se traže u Tablici 3. treba navesti samo za postrojenja za koja se u godišnjim izvješćima navode emisije manje od 500 000 tona CO2 godišnje.
               
            
         
               5.3.
            
            
               U kojim su postrojenjima privremeno primijenjene metode praćenja razina koje se razlikuju od onih dogovorenih s nadležnim tijelom?
               
                  Za odgovor na ovo pitanje, koristite Tablicu 4. dijela 2. ovog Priloga.
               
            
         
               5.4.
            
            
               Na koliko je postrojenja primijenjeno kontinuirano mjerenje emisija? Navedite broj postrojenja po svakoj djelatnosti navedenoj u Prilogu I. Direktivi 2003/87/EZ i unutar svake djelatnosti prema podkategoriji na temelju emisija iz godišnjih izvješća (manje od 50 KT, 50 do 500 KT i iznad 500 KT).
               
                  Za odgovor na ovo pitanje koristite Tablicu 5. dijela 2. ovog Priloga.
               
            
         
               5.5.
            
            
               Koju su količinu CO2 postrojenja prenijela? Navedite broj tona CO2 koji je prenijet prema odjeljku 4.2.2.1.2. Priloga I. Odluci 2004/156/EZ i broj postrojenja koja su prenosila CO2 za svaku djelatnost navedenu u Prilogu I. Direktivi 2003/87/EZ.
            
         
               5.6.
            
            
               Koliko je biomase izgorjelo ili bilo upotrijebljeno u tehnološkim postupcima? Navedite količinu biomase koja je, prema stavku 2. točki (d) Priloga I. Odluci 2004/156/EZ, izgorjela (TJ) ili bila upotrijebljena (t ili m3) za svaku djelatnost iz Priloga I. Direktivi 2003/87/EZ.
               
                  Ovdje treba uključiti organski dio otpada koji je izgorio ili je bio upotrijebljen kao ulazni materijal.
               
            
         
               5.7.
            
            
               Koja je ukupna količina emisija CO2 iz otpada upotrijebljena kao gorivo ili kao ulazni materijal? Dostavite raspodjelu takvih emisija u postocima po tipu otpada.
            
         
               5.8.
            
            
               Dostavite uzorke dokumenata o praćenju i izvješćivanju za nekoliko privremeno isključenih postrojenja, ako je primjenjivo.
               
                  Odgovor na pitanje 5.9. treba dati u prvom izvješću i u naknadnim izvješćima ako je u tijeku izvještajnog razdoblja došlo do promjena.
               
            
         
               5.9.
            
            
               Koje su mjere poduzete za usklađivanje zahtjeva za izvješćivanje s eventualno već postojećim takvim zahtjevima s ciljem smanjenja troškova izvješćivanja u tvrtkama?
            
         
               5.10.
            
            
               Ima li i drugih relevantnih informacija koje se odnose na primjenu smjernica za praćenje i izvješćivanje u vašoj zemlji? Ako da, navedite ih.
            
         6.   Organizacija verifikacije
   
   
      Odgovore na pitanja 6.1. do 6.4. treba dati u prvom izvješću i u naknadnim izvješćima ako je u tijeku izvještajnog razdoblja došlo do promjena.
   
   
               6.1.
            
            
               Opišite kako se provodi verifikacija emisija iz postrojenja, s posebnim naglaskom na ulogu nadležnih tijela i ostalih verifikatora u postupku verifikacije.
            
         
               6.2.
            
            
               Dostavite dokumente kojima se uspostavljaju kriteriji ovlašćivanja verifikatora.
               
                  Ako se dokumenti nalaze na internetu, dovoljno je navesti link na internetsku stranicu.
               
            
         
               6.3.
            
            
               Jesu li svi verifikatori koji su stekli ovlaštenje u drugoj državi članici prošli postupak dodatnog ovlašćivanja prije no što su mogli provoditi verifikaciju? Ako da, ukratko opišite postupak i navedite zašto se smatrao potrebnim.
            
         
               6.4.
            
            
               Dostavite upute za verifikaciju ako su takve dostavljene ovlaštenim verifikatorima i dokumente kojima se za verifikatore utvrđuju mehanizmi nadzora i osiguranja kvalitete, ako takvi postoje.
               
                  Ako se dokumenti nalaze na internetu, dovoljno je navesti link na internetsku stranicu.
               
            
         
               6.5.
            
            
               Ima li koji operater postrojenja koji do 31. ožujka za to izvještajno razdoblje nije dostavio izvješće o emisiji verificirano kao zadovoljavajuće? Ako da, dostavite popis odnosnih postrojenja i razlog iz kojeg to izvješće nije prihvaćeno kao zadovoljavajuće.
               
                  Za odgovor na ovo pitanje, koristite Tablicu 6. dijela 2. ovog Priloga.
               
            
         
               6.6.
            
            
               Je li nadležno tijelo provelo neovisnu provjeru verificiranih izvješća? Ako da, opišite kako su provedene dodatne provjere i/ili koliko je izvješća provjereno.
            
         
               6.7.
            
            
               Je li nadležno tijelo dalo upute administratoru registra da za neko postrojenje ispravi verificirane godišnje emisije za proteklu godinu kako bi time osiguralo usklađenost s iscrpnim zahtjevima koje utvrđuju države članice u skladu s Prilogom V. Direktivi 2003/87/EZ?
               
                  Navedite eventualne ispravke u Tablici 6. dijela 2.
               
            
         
               6.8.
            
            
               Ima li i drugih relevantnih informacija koje se odnose na organizaciju verifikacije u vašoj zemlji? Ako da, navedite ih.
            
         7.   Rad registara
   
   
      Odgovore na pitanja 7.1. i 7.2. treba dati u prvom izvješću i u naknadnim izvješćima ako je u tijeku izvještajnog razdoblja došlo do promjena:
   
   
               7.1.
            
            
               Navedite sve uvjete koji se zahtijevaju za potpis vlasnika računa i opišite postupak provjere identiteta osoba prije otvaranja računa (usp. Uredbu (EZ) br. 2216/2004 o standardiziranom i zaštićenom sustavu registara).
            
         
               7.2.
            
            
               Kakve su naknade zaračunate, ako ih je bilo? Molimo navedite pojedinosti.
            
         
               7.3.
            
            
               Koje su mjere poduzete primjenom članka 28. stavka 2. Uredbe (EZ) br. 2216/2004 za sprečavanje ponovnog javljanja odstupanja otkrivenih pomoću neovisnog dnevnika transakcija emisijskim jedinicama Zajednice?
            
         
               7.4.
            
            
               Kratko opišite sva stanja ugrožene sigurnosti relevantna za nacionalni registar do kojih je došlo tijekom izvještajnog razdoblja i kako im se pristupilo, te navedite vrijeme koje je bilo potrebno za njihovo rješavanje.
            
         
               7.5.
            
            
               Navedite koliko je minuta u svakom mjesecu izvještajnog razdoblja nacionalni registar bio nedostupan korisnicima (a) zbog planiranog zastoja i (b) zbog nepredviđenih problema.
            
         
               7.6.
            
            
               Nabrojite i dostavite pojedinosti o svakoj nadogradnji nacionalnog registra planiranoj u sljedećem izvještajnom razdoblju.
            
         
               7.7.
            
            
               Ima li i drugih relevantnih informacija koje se odnose na organizaciju registara u vašoj zemlji? Ako da, navedite ih.
            
         8.   Organizacija dodjele emisijskih jedinica – nova postrojenja – zatvaranja
   
   
      Odgovore na pitanja 8.1. do 8.2. treba dati u prvom izvješću nakon svakog postupka notifikacije i dodjele prema člancima 9. i 11. Direktive 2003/87/EZ.
   
   
               8.1.
            
            
               Osvrnite se na završen postupak dodjele i opišite koje su glavne lekcije vaša nadležna tijela iz toga naučila te kakav će utjecaj, po vašem mišljenju, ona imati na vaš pristup sljedećem postupku dodjele?
            
         
               8.2.
            
            
               Imate li prijedlog kako ubuduće poboljšati postupak notifikacije i dodjele za EU u cjelini?
            
         
               8.3.
            
            
               Koliko je emisijskih jedinica dodijeljeno novim postrojenjima navedenima u Tablici 2.? Za nova postrojenja navedite identifikacijsku oznaku postrojenja te transakcijsku identifikacijsku oznaku za dodjelu emisijskih jedinica.
               
                  Za odgovor na ovo pitanje koristite Tablicu 2. dijela 2. ovog Priloga.
               
            
         
               8.4.
            
            
               Koliko je emisijskih jedinica na kraju izvještajnog razdoblja ostalo u rezervi svakog od novih postrojenja i koji dio prvobitne rezerve one predstavljaju?
            
         
               8.5.
            
            
               Ako je kao metoda dodjele upotrijebljena dražba, koliko je dražbi održano tijekom izvještajnog razdoblja, koliko je emisijskih jedinica u svakoj dražbi bilo u prometu, koji dio ukupne količine emisijskih jedinica za to razdoblje trgovanja one predstavljaju, koja je bila cijena po emisijskoj jedinici na svakoj dražbi i što se desilo s emisijskim jedinicama koje nisu kupljene na dražbi/-ama? Također navedite transakcijske identifikacijske oznake za dodjelu emisijskih jedinica koje su bile ponuđene na dražbi.
            
         
               8.6.
            
            
               Kako se postupalo s emisijskim jedinicama koje su bile dodijeljene, ali nisu izdane postrojenjima koja su zatvorena tijekom izvještajnog razdoblja?
               
                  Odgovor na pitanje 8.7. treba dati u prvom izvješću nakon završetka razdoblja trgovanja koja su utvrđena člankom 11. stavcima 1. i 2. Direktive 2003/87/EZ.
               
            
         
               8.7.
            
            
               Jesu li emisijske jedinice koje su preostale u rezervi novih postrojenja na kraju razdoblja trgovanja poništene ili su ponuđene na dražbi?
            
         
               8.8.
            
            
               Ima li i drugih relevantnih informacija vezano za dodjelu emisijskih jedinica, novim postrojenjima ili za zatvaranja u vašoj zemlji? Ako da, navedite ih.
            
         9.   Predavanje emisijskih jedinica od strane operatera postrojenja
   
   
               9.1.
            
            
               Za sve slučajeve kada je račun u registru zatvoren jer nije bilo realnih izgleda da operater postrojenja preda još emisijskih jedinica, opišite zašto realnih izgleda nije bilo i navedite količinu neiskorištenih emisijskih jedinica.
            
         
               9.2.
            
            
               Ima li i drugih relevantnih informacija koje se odnose na predaju emisijskih jedinica u vašoj zemlji? Ako da, navedite ih.
            
         10.   Korištenje jedinica smanjenja emisije (ERU) i ovjerenih smanjenja emisije (CER) unutar sustava Zajednice
   
   
      Odgovore na pitanja 10.1. i 10.2. treba dati u godišnjim izvješćima počevši s izvješćem koje se dostavlja u 2006. za jedinice CER, odnosno izvješćem koje se dostavlja u 2009. za jedinice ERU.
   
   
               10.1.
            
            
               Koliko su jedinica CER i ERU operateri postrojenja iskoristili prema članku 11.a Direktive 2003/87/EZ? Sastavite popis posebno za jedinice CER, a posebno za ERU, te navedite ukupan broj iskorištenih jedinica i ukupan broj operatera postrojenja koji ih je iskoristio.
            
         
               10.2.
            
            
               Jesu li izdane jedinice ERU i CER za koje je identičan broj emisijskih jedinica morao biti poništen prema članku 11.b stavcima 3. ili 4. Direktive 2003/87/EZ zato što projektne aktivnosti mehanizama zajedničke provedbe ili čistog razvoja neposredno ili posredno smanjuju ili ograničavaju razinu emisije postrojenja koje je obuhvaćeno ovom Direktivom? Ako jesu, navedite zbroj poništenih emisijskih jedinica te ukupan broj predmetnih operatera postrojenja, razlikujući s jedne strane poništenje primjenom članka 11.b stavka 3. i, s druge strane, poništenje primjenom članka 11.b stavka 4.
               
                  Odgovor na pitanje 10.3 treba dati u prvom izvješću i u naknadnim izvješćima ako je u tijeku izvještajnog razdoblja došlo do promjena.
               
            
         
               10.3.
            
            
               Koje su mjere poduzete kako bi se u odvijanju projekata proizvodnje hidro-električne energije kapaciteta iznad 20 MW osiguralo poštovanje relevantnih međunarodnih kriterija i smjernica, uključujući one sadržane u Završnom izvješću Svjetske komisije o branama za 2000. godinu?
            
         
               10.4.
            
            
               Ima li i drugih relevantnih informacija koje se odnose na korištenje jedinica ERU i CER u sustavu Zajednice u vašoj zemlji? Ako da, navedite ih.
            
         11.   Pitanja koja se odnose na usklađenost s Direktivom
   
   
               11.1.
            
            
               Ako je došlo do primjene kazne prema članku 16. stavku 1. za povredu nacionalnih odredbi, navedite o kojim se relevantnim nacionalnim odredbama radilo i kazne koje su primijenjene.
            
         
               11.2.
            
            
               Navedite nazive operatera postrojenja koji su kažnjeni za prekomjernu emisiju prema članku 16. stavku 3.
               
                  U odgovoru na ovo pitanje dovoljno je pozvati se na javno objavljivanje naziva na temelju članka 16. stavka 2.
               
            
         
               11.3.
            
            
               Ima li i drugih relevantnih informacija koje se odnose na usklađenost s ovom Direktivom u vašoj zemlji? Ako da, navedite ih.
            
         12.   Pravni aspekt emisijskih jedinica i fiskalni tretman
   
   
      Odgovore na pitanja 12.1. do 12.3. treba dati samo u prvom izvješću, a u naknadnim izvješćima ako je u tijeku izvještajnog razdoblja došlo do promjena:
   
   
               12.1.
            
            
               Kakav je pravni status dodijeljen emisijskoj jedinici za potrebe knjigovodstva, financijskog zakonodavstva i oporezivanja?
            
         
               12.2.
            
            
               Ako se u vašoj državi članici emisijske jedinice ne dodjeljuju besplatno, objasnite kako se emisijske jedinice dodjeljuju (npr. kako se održava dražba)?
            
         
               12.3.
            
            
               Ako se u vašoj državi članici emisijske jedinice dodjeljuju uz naplatu, podliježe li ta transakcija plaćanju PDV-a?
            
         
               12.4.
            
            
               Ima li i drugih relevantnih informacija koje se odnose na pravni status emisijskih jedinica i njihov fiskalni tretman u vašoj zemlji? Ako da, navedite ih.
            
         13.   Pristup informacijama prema članku 17.
   
   
               13.1.
            
            
               Gdje se javno objavljuju odluke koje se odnose na dodjelu emisijskih jedinica, informacije o projektnim aktivnostima u kojima država članica sudjeluje ili ovlašćuje za sudjelovanje privatne ili javne subjekte i izvješća o emisijama koja se zahtijevaju u dozvolama za emisije stakleničkih plinova, a koji su pohranjeni kod nadležnih tijela?
            
         
               13.2.
            
            
               Ima li i drugih relevantnih informacija koje se odnose na pristup informacijama prema članku 17. u vašoj zemlji? Ako da, navedite ih.
            
         14.   Općenite primjedbe
   
   
               14.1.
            
            
               Ima li nekih posebnih pitanja od važnosti za provedbu u vašoj zemlji koje treba spomenuti? Ako da, navedite ih.
            
         DIO 2.
   Tablica 1.
   
      Broj postrojenja prema djelatnostima iz Priloga I.
   
   
                
            
            
               Država članica:
            
         
                
            
            
               Izvještajno razdoblje:
            
         
      
   
               Djelatnosti iz Priloga I.
            
            
               Broj postrojenja (2)
               
            
         
               
                  Energetske djelatnosti
               
            
         
               E1
            
            
               Postrojenja za izgaranje ukupne nazivne ulazne toplinske snage iznad 20 MW (osim postrojenja za spaljivanje opasnog ili gradskog otpada)
            
            
                
            
         
               E2
            
            
               Rafiniranje mineralnih ulja
            
            
                
            
         
               E3
            
            
               Koksne peći
            
            
                
            
         
               
                  Proizvodnja i obrada željeza i čelika
               
            
         
               F1
            
            
               Postrojenja za pečenje i sinteriranje metalnih ruda (uključujući sulfidnu rudu)
            
            
                
            
         
               F2
            
            
               Postrojenja za proizvodnju sirovog željeza ili čelika (primarno ili sekundarno taljenje) uključujući kontinuirano lijevanje, kapaciteta iznad 2,5 tona na sat
            
            
                
            
         
               
                  Industrija minerala
               
            
         
               M1
            
            
               Postrojenja za proizvodnju cementnog klinkera u rotacijskim pećima proizvodnoga kapaciteta iznad 500 tona dnevno ili vapna u rotacijskim pećima proizvodnog kapaciteta iznad 50 tona dnevno ili u drugim pećima proizvodnog kapaciteta iznad 50 tona dnevno
            
            
                
            
         
               M2
            
            
               Postrojenja za proizvodnju stakla uključujući staklena vlakna talioničkog kapaciteta iznad 20 tona dnevno
            
            
                
            
         
               M3
            
            
               Postrojenja za proizvodnju keramičkih proizvoda pečenjem, posebno crijepa, cigli, vatrostalnih cigli, proizvoda od keramike ili porculana, proizvodnog kapaciteta iznad 75 tona dnevno, i/ili kapaciteta peći iznad 4 m3 i podešene gustoće veće od 300 kg/m3 po peći
            
            
                
            
         
               
                  Ostale djelatnosti
               
            
         
                
            
            
               Industrijska postrojenja za proizvodnju
            
            
                
            
         
               O1
            
            
               
                           (a)
                        
                        
                           papirne kaše iz drveta ili ostalih vlaknastih materijala
                        
                     
            
                
            
         
               O2
            
            
               
                           (b)
                        
                        
                           papira i kartona, proizvodnog kapaciteta iznad 20 tona dnevno
                        
                     
            
                
            
         Tablica 2.
   
      Promjene u popisu postrojenja
   
   
                
            
            
               Država članica:
            
         
                
            
            
               Izvještajno razdoblje:
            
         
      
   Tablica 3.
   
      Primijenjene metode praćenja (samo za postrojenja s emisijama CO2 iz godišnjih izvješća većim od 500 000 tona godišnje i za postrojenja za koja nije tehnički izvedivo koristiti minimalne razine navedene u tablici 1. odjeljka 4.2.2.1.4. Odluke 2004/156/EZ)
   
   
                
            
            
               Država članica:
            
         
                
            
            
               Izvještajno razdoblje:
            
         
      
   Tablica 4.
   
      Privremena promjena metode praćenja
   
   
                
            
            
               Država članica:
            
         
                
            
            
               Izvještajno razdoblje:
            
         
      
   Tablica 5.
   
      Broj postrojenja u kojima se primjenjuje kontinuirano mjerenje emisije
   
   
                
            
            
               Država članica:
            
         
                
            
            
               Izvještajno razdoblje:
            
         
      
   
               A
            
            
               B
            
            
               C
            
            
               D
            
         
               Glavna djelatnost iz Priloga I. (3)
               
            
            
               emisija < 50 000 t CO2
               
            
            
               emisija 50 000 do 500 000 t CO2
               
            
            
               emisija > 500 000 t CO2
               
            
         
               E1
            
            
                
            
         
               E2
            
            
                
            
         
               E3
            
            
                
            
         
               F1
            
            
                
            
         
               F2
            
            
                
            
         
               M1
            
            
                
            
         
               M2
            
            
                
            
         
               M3
            
            
                
            
         
               O1
            
            
                
            
         
               O2
            
            
                
            
         Tablica 6.
   
      Izvješća o emisijama prema članku 14. stavku 3. koja nisu ocijenjena kao zadovoljavajuća
   
   
                
            
            
               Država članica:
            
         
                
            
            
               Izvještajno razdoblje:
            
         
      
   
      (1)  Kad u prvom izvješću nije moguće dati potpunu informaciju, molimo dajte procjenu, a potpunu informaciju dostavite u drugom izvješću.
   
      (2)  Isto postrojenje može služiti za djelatnosti koje su obuhvaćene različitim podrubrikama. Treba navesti sve relevantne djelatnosti (čak i ako to znači da se postrojenje računa nekoliko puta).
   
      (3)  Za opis oznaka djelatnosti vidjeti Tablicu 1. Priloga I. Ako postrojenje sudjeluje u nekoliko djelatnosti, treba ga uzeti u obzir samo jednom i to u njegovoj glavnoj djelatnosti prema Prilogu I.